News Update: จับตาประชุม Fed รู้ผล 1:00 น. คืนนี้ ตลาดคาดขึ้นดอกเบี้ย 75 bps สู่ระดับ 3% - 3.25% รับมือเงินเฟ้อ แต่มีประเด็นสำคัญกว่าที่ต้องรู้ - FINNOMENA
สิ่งที่ต้องจับตาในผลการประชุม Fed เวลา 1:00 น. คืนนี้ ไม่ใช่แค่การขึ้นดอกเบี้ยของ Fed แต่ยังมีตัวเลขคาดการณ์ของ Fed รวมถึงแนวทางดำเนินนโยบายในอนาคต
21 ก.ย. 2565

สิ่งที่ต้องจับตาในผลการประชุม Fed เวลา 1:00 น. คืนนี้ ไม่ใช่แค่การขึ้นดอกเบี้ยของ Fed แต่ยังมีตัวเลขคาดการณ์ของ Fed รวมถึงแนวทางดำเนินนโยบายในอนาคต
ถ้าเป็นไปตามที่ตลาดคาด Fed น่าจะขึ้นดอกเบี้ย 75 bps ในการประชุมครั้งนี้ซึ่งจะป็นครั้งที่ 3 ติดต่อกัน สู่ระดับ 3% – 3.25% นอกจากนี้ยังมีการรายงานคาดการณ์ตัวเลขเงินเฟ้อและภาวะเศรษฐกิจรายไตรมาส รวมถึงแนวทางของอัตราดอกเบี้ยในอนาคตที่ต้องจับตา
การคาดการณ์ของ Fed มีความสำคัญเสมอ แต่รอบนี้สำคัญกว่าเดิม เพราะนักลงทุนกำลังเดิมพันว่า Fed จะขึ้นดอกเบี้ยสูงแค่ไหน แล้วมันจะส่งผลกระทบต่อเศรษฐกิจมากน้อยเพียงใด
นักวิเคราะห์หลายคนมองว่า ท่าทีของ ‘เจอโรม พาวเวลล์’ จะเหมือนกับการประชุมใน Jackson Hole โดย ประธาน Fed น่าจะเน้นย้ำว่า Fed จะทำทุกอย่างเพื่อต่อสู้กับภาวะเงินเฟ้อ และไม่มีแผนลดอัตราดอกเบี้ยเร็วๆ นี้
Fed ได้ขึ้นดอกเบี้ยมาเป็นระยะเวลา 7 เดือนแล้ว และจะเตรียมเพิ่มอัตราดอกเบี้ยเป้าหมายให้อยู่เหนือระดับที่ถือว่า ‘เป็นกลาง’ โดยตอนนี้ Fed พิจารณาระดับเป็นกลางอยู่ที่ 2.5%
นักวิเคราะห์มองว่า สหรัฐฯ กำลังเข้าสู่เขตนโยบายเข้มงวดเต็มรูปแบบแล้ว โดยสหรัฐฯ ไม่ได้ใช้นโยบายเข้มงาดเพื่อต่อสู้กับเงินเฟ้อมาตั้งแต่ช่วงต้นทศวรรษ 1980
ตอนนี้ Fed Fund Futures ส่งสัญญาณว่า อัตราดอกเบี้ยในเดือน เม.ย. ปีหน้า จะสูงถึง 4.5% เพิ่มขึ้นจากก่อนหน้านี้ที่ 4% ส่วนการคาดการณ์ล่าสุดของ Fed ในเดือน มิ.ย. นั้น Fed คาดการณ์ว่าอัตราดอกเบี้ยจะอยู่ที่ระดับ 3.8% ในปี 2023
หัวหน้านักเศรษฐศาสตร์ของ KPMG มองว่า ความเจ็บปวดบางส่วนดังกล่าวจะทำให้อัตราการว่างงานพุ่งสูงขึ้นเป็นระดับ 5% ภายในสิ้นปีหน้า ซึ่งสูงกว่าคาดการณ์ของ Fed ก่อนหน้านี้ในเดือน มิ.ย. ที่คาดว่า อัตราการว่างงานจะอยู่ที่ระดับ 3.7% ในปีนี้, 3.9% ในปี 2023 และ 4.1% ในปี 2024
อ้างอิง: https://www.cnbc.com/2022/09/20/fed-expected-to-hike-rates-by-three-quarters-of-a-point-again-but-its-forecast-may-matter-most.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
ขึ้นดอกเบี้ย
เจอโรม พาวเวลล์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA